'n Bybelonderwyser skryf: "Die druk van ons lewens het baie van ons in 'n web van die mees aanvaarbare, maar dreinerendste sonde in die Christelike familie vasgevang: kommer. Die kans is goed dat jy vanmôre opgestaan het en, voor jy nog iets anders gedoen het, jou rugsak van kommer aangetrek het. Jy het die dag nie met 'n gebed begin nie, maar is deur bekommernis afgerem. Wat 'n aaklige gewoonte! Jesus het sy volgelinge met die volgende vraag uitgedaag, 'Kan al julle bekommernis julle lewe een sekonde langer rek?..' (Matteus 6:27 NLV). Bekommernis los niks op nie. Dit skep onrus en ongemak en as dit nie hanteer word nie, kan dit ons angs in 'n perfekte storm van emosies opsweep. As jy 'n bietjie verbeelding en kreatiwiteit byvoeg, word ons grootste vrese lewendig in ons gedagtes. Die stres van kommer dreineer ons energie, neem ons gedagtes in beslag en stroop ons van ons vrede. Ons stres oor klein en groot dinge. Sommige van ons het 'n lys van kwessies wat ons verslawing aan kommer voed. Dis 'n baie onaantreklike verslawing, maar ons slaag tog daarin om 'n grap daarvan te maak. Ek het al mense met 'n glimlag hoor sê, 'As ek nie iets het om myself oor te bekommer nie, raak ek bekommerd omdat ek nie iets het om my oor te bekommer nie.' Angs het 'n gunsteling tydsverdryf geword wat ons lief is om te haat. Die ergste is dat ons dit aan ons kinders oordra. Ons mentor hulle in die kuns van kommer wanneer hulle die kommer op ons gesigte sien en dit uit ons monde hoor.' Wat is dus die antwoord? 'Moet oor niks bekommerd wees nie, maar bid oor alles...'